РЕПУБЛИКА СРБИЈА

НАРОДНА СКУПШТИНА

Одбор за финансије, републички буџет

и контролу трошења јавних средстава

11 Број 06-2/252-14

8. септембар 2014. године

Б е о г р а д

ЗАПИСНИК

16. СЕДНИЦЕ ОДБОРА ЗА ФИНАНСИЈЕ,

РЕПУБЛИЧКИ БУЏЕТ И КОНТРОЛУ ТРОШЕЊА ЈАВНИХ СРЕДСТАВА,

ОДРЖАНЕ 8. СЕПТЕМБРА 2014. ГОДИНЕ

Седница је почела у 9,15 часова.

Седницом је председавао Верољуб Арсић, председник Одбора.

Седници су присуствовали чланови Одбора: Душица Николић, Милош Тошанић, Дражен Јарић, Драгољуб Зиндовић, Оливера Пешић, Дејан Андрејевић, Никола Јоловић, Дејан Раденковић и Момо Чолаковић.

Седници је присуствовала Соња Влаховић, заменик Радмила Костића, одстутног члана Одбора.

Седници нису присуствовали чланови Одбора: Радмило Костић, Драган Ђилас, др Милорад Мијатовић, Жика Гојковић, Војислав Вујић, Ђорђе Стојшић и Золтан Пек.

На предлог председника, Одбор је једногласно утврдио следећи

Д н е в н и р е д

1. Разматрање Предлога закона о потврђивању Споразума о зајму (Пројекат подршке Агенцији за осигурање депозита) између Републике Србије и Међународне банке за обнову и развој, који је поднела Влада (03 број 400-2690/14 од 15. августа 2014. године);

2. Разматрање Предлога одлуке о давању сагласности на Одлуку о изменама и допунама Финансијског плана Националне службе за запошљавање за 2014. годину, који је поднела Влада (03 број 400-2632/14 од 6. августа 2014. године);

3. Разно.

**Прва тачка дневног реда:** Разматрање Предлога закона о потврђивању Споразума о зајму (Пројекат подршке Агенцији за осигурање депозита) између Републике Србије и Међународне банке за обнову и развој, који је поднела Влада (03 број 400-2690/14 од 15. августа 2014. године)

Поводом ове тачке дневног реда дискусије није било.

На предлог председника, Одбор је једногласно одлучио да предложи Народној скупштини да прихвати Предлог закона о потврђивању Споразума о зајму (Пројекат подршке Агенцији за осигурање депозита) између Републике Србије и Међународне банке за обнову и развој.

Одбор је, на основу члана 156. став 3. Пословника Народне скупштине, поднео Народној скупштини следећи

И З В Е Ш Т А Ј

Одбор је, у складу са чланом 155. став 2. Пословника Народне скупштине, одлучио да предложи Народној скупштини да прихвати Предлог закона о потврђивању Споразума о зајму (Пројекат подршке Агенцији за осигурање депозита) између Републике Србије и Међународне банке за обнову и развој, који је поднела Влада.

За известиоца Одбора на седници Народне скупштине одређен је Верољуб Арсић, председник Одбора.

**Друга тачка дневног реда:** Разматрање Предлога одлуке о давању сагласности на Одлуку о изменама и допунама Финансијског плана Националне службе за запошљавање за 2014. годину, који је поднела Влада (03 број 400-2632/14 од 6. августа 2014. године)

Поводом ове тачке дневног реда дискусије није било.

На предлог председника, Одбор је једногласно одлучио да предложи Народној скупштини да прихвати Предлог одлуке о давању сагласности на Одлуку о изменама и допунама Финансијског плана Националне службе за запошљавање за 2014. годину.

**Трећа тачка дневног реда:** Разно

Председник Одбора је упознао чланове и заменике чланова Одбора са садржином Позива за учешће на интерпарламентарној конференцији који су председници одбора за буџет и финансије Сената и Представничког дома Италије упутили Одбору. Конференција се организује у оквиру Парламентарне димензије италијанског председавања Саветом Европске Уније, у Риму у периоду 29. - 30. септембар 2014. године. У наставку је навео да број чланова делегације није одређен с обзиром да све трошкове у вези учешћа делагација сносе национални парламенти, као и да је уобичајено да делегација има два до три члана (један до два посланика и један државни службеник). Договорено је да конференцији испред Одбора учествује Дејан Раденковић, члан Одбора.

\*\*\*

Седница је завршена у 9,30 часова.

Седница је тонски снимана.

СЕКРЕТАР ОДБОРА ПРЕДСЕДНИК ОДБОРА

Александра Шашо Верољуб Арсић,с.р.